Odense Adresse-Contoirs Efterretninger, 1838-11-22
Stænderforsamlingen i Roeskilde, 31te Møde den 7 Novbr. Præsidenten anmeldte, at han havde modtaget: 1) et Andragende fra Prokurator Jørgensen i Fredericia ang. Underrets=Sagførernes Kaar; indleveret af Cancellieraad Haastrup; hvilket vilde blive afgivet til den om denne Gjenstand, nedsatte Committee; 2) tvende Andragender fra Grevinge og fra Asnæs Gaardmænd om den nye Matriculs Jndførelse; indleverede af Sognefoged Hendrik Larsen; hvilke vilde blive afgivne til Matricul-Committeen; og 3) nogle Skrivelser til Oplysning i Sagen om jordløse Huse, indleverede af Proprietair Berg; hvilke vilde blive afgivne til den om denne Gjenstand nedsatte Committee. - Farver Svane foredrog et Forslag om bestemte Regler for Politiets Myndighed til at foretage Huusundersøgelser. Efterat Kammerraad Drevsen havde udviklet det Odense og for en Familie Krænkende ved en Huusundersøgelse, maatte den kongelige Commissarius gjentage, hvad han under de jydske Stænderforhandlinger havde oplyst om Beskaffenheden af den i Propositionen omhandlede Huusundersøgelse, der aldeles ikke gik ud paa at læse noget Papir, der kunde indeholde en Hemmelighed, men kun paa at finde et bestemt Papir, der ved sin udvortes Form maatte være let at adskille fra Papirer af bemeldte Slags. Om nogen Foruroligelse for Familien kunde der i ovenmeldte Tilfælde efter samtlige Omstændigheder ikke være Tale; men des uden kan saadan Ulempe tilfældigviis følge med saa mangen anden Udøvelse af den offentlige Myndighed, navnlig og fornemmelig ved Arrestationer, uden at derfor slig Myndighed kunde forkastes. Prof. Bang yttrede sig for en Committee, hvilken eenstemmig vedtoges med 58 St. Til dens Medlemmer valgtes: Bang, Ussing, Treschow. - Amtmand F. Neergaard foredrog et Forslag om Gjenindførelsen af den for Forordn. 5 Januar 1813 gjældende Myntfod. Kunde yttrede Proponenten - som han troede, hele Nørre-Jylland medregnes til de Provindser, som maatte ønske Courant mynten, da vilde der være stor Overballance paa deres Side, som ønskede Courantmynten, og denne vilde endmere forøges. hvis de nærmest ved Hertugdommene beliggende Øer, Fyen Langeland og Lolland, maatte være tildeels af samme Mening hvilket Proponenten maatte antage at være Tilfældet. Endelig gjorde Proponenten gjentagende opmærksom paa, at hans Forslag ikke gik ud paa at petitionere om Gjenindførelsen af Courantmynten, men paa at ansøge om, at det maatte undersøges, om ikke denne Forandring var tjenlig for Landet og mulig burde sættes i Forbindelse med den snart forventede Realisabilitet af Sedlerne, et Skridt, som han troede at Forsam Ne Sal. lingen med al mulig Sikkerhed kunde gjøre, hvad den end forresten maatte ansee for det Rigtigste. Den kongel. Commissarius bemærkede, at de paaberaabte Jnteresser og Ønsker for Courantmyntens Gjenindførelse dog i ethvert Tilfælde ikke finde Sted i de Provindser, som høre under denne Forsamlings Virkekreds, men kun i Hertugdommene, hvis Stænderforsamlinger selv have fremført Ønsket, og i en Deel af Jylland, fra hvilken Provindses Stænderforsamling et saadant Ønske dog aldeles ikke er fremkommet. Med Hensyn til disse Yttringer, af Commissarius, bemærkede Cancellieraad Haastrup, at, skjøndt han ikke havde saalidet med Pengeomsætninger at gjøre havde han dog aldrig i Fyen hørt Nogen tale om, at den nuværende Myntfod ønskedes forandret. Forordn. af 5 Januar 1813 frembragte en Catastrophe, som var sørgelig for Mange, og han har kjendt Flere, der ere blevne aldeles ruinerede skjøndt de dengang havde flere Tusinder tilgode Mere, end de skyldte bort. De Tab, som da foraarsagedes, ere imidlertid for største Delen udjevnede, og der er bleven større Tillid til det nuværende Pengevæsen; men skal der atter røres ved dette frygter han for, at Mistilliden vil vende tilbage, om endog Tab for Mange ei bliver ligefrem Følge, og han maatte derfor stemme mod en Committees Nedsættelse. Proponenten erklærede derpaa, at han fortiden tog sit Forslag tilbage. 35te Møde den 8 Novbr. Capitain Herforth foredrog et Forslag om en nærmere Bestemmelse af de Deputeredes Functionstid, hvilket Forslag gik ud paa at Forsamlingen skulde petitionere om: at det allernaadigst maatte bestemmes, at Functionstiden for de nuværende Deputerede udløber ultimo December 1810, og at det ved Lov maatte fastsættes, at de nye Valg af Deputerede stedse bør foretages og tilendebringes i Løbet af det sidste Aar af de forhen Valgtes Functionstid, eller i alt Fald, saafremt den tredie ordentlige Forsamling maatte ende saa seent, at dette ikke bliver muligt, da umiddelbart efterat denne er tilendebragt, og at Functionstiden for de nyvalgte Deputerede regnes fra den efter Udløbet af den foregaaende Functionstid paafølgende 1 Januar. Med 53 St. mod 5 besluttedes en Committee, til hvis Medlemmer valgtes: Herforth, Deichmann, Ussing. - Vankdirecteur Haaen foredrog derpaa et Forslag om Tallotteriets Ophævelse. Committee besluttedes med 57 St. mod 1, Medlemmer: Haagen, Ussing, C. Neergaard. - Justitsraad Salicath oplæste et Forslag ang, nærmere Bestemmelse om almindelig Pantsætning (for at forebygge de af denne Pantsætning forde øvrige Creditorers Ret flydende skadelige Følger). Committee besluttedes eenstemmig med 58 St.: Medlemmer: Salicath, Treschow, Haagen. 36te Møde den 9 Novbr. Prof. Bang foredrog et Andragende fra 39 Repræsentanter i Selskabet for Trykkefrihedens rette Brug om nogle Forandringer i Trykkefrihedslovgivningen. Ved Afstemningen vedtoges med 58 St. mod 2, at en Committee skulde nedsættes. Efterat Prof. Bang havde bemærket, at, forsaavidt nogle af Forsamlingens Medlemmer muligen havde tænkt paa at vælge ham, som et afdens retskyndige Medlemmer, til at indtræde i Committeen, maatte han bede sig fritagen herfor, som for at vælges til Medlem af flere Committeer, der maatte blive nedsatte i Anledning af indgivne Petitioner, med Hensyn til at Forsamlingen og Committeerne allerede havde overdraget ham et saa betydeligt Arbeide, at han endog vanskeligen vilde vinde Tid til sammes forsvarlige Udførelse, - bleve til Medlemmer af Committeen valgte: Haagen, Algreen Ussing, Reventlow, Salicath, Tutein.